Diari Oficial de la Generalitat Valenciana


Sumari del DOGV 3305, del 11-08-1998 (1998/6044)

Rotlle d'apel·lació número 824/1997. Cèdula de notificació
----------------------------------------------------------

### Dades del document

Número de DOGV
:   3305

Data del DOGV
:   11-08-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/6044


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 824/1997. Cèdula de notificació [1998/6044]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte fa saber:
  
Que en virtut de l'acord pres en la resolució del dia de la data, dictada en el rotlle d'apel·lació número 824/97, que prové del judici número 78/1997, del Jutjat de Primera Instància número 20 de València, s'ha acordat notificar a l'apel·lat incomparegut en aquesta alçada que després indicarem, la sentència dictada en l'esmentat rotlle, amb l'encapçalament i decisió següents:
  
«Encapçalament
  
La Secció Novena de l'Audiència Provincial de València, sent-ne ponent la magistrada Eva Blázquez Valdivieso, ha vist el rotlle d'apel·lació número 824/1997, que prové de les actuacions de judici verbal civil, promogudes davant del Jutjat de Primera Instància número 20 de València, amb el número 78/1997, entre les parts següents: d'una, com a demandant apel·lant, el senyor Miguel Ángel Romero Molinero, i de l'altra, com a demenadat apel·lat, l'Agrupación Mutua Seguros del Norte, sobre reclamació de quantitat, segons el recurs d'apel·lació interposat pel demandant.
  
Decisió
  
Primer
  
Estimem parcialment el recurs d'apel·lació interposat per la representació en el procés del senyor Miguel Ángel Romero Molinero contra la sentència de data 14 de juliol de 1997, dictada per la magistrada jutgessa del Jutjat de Primera Instància número 20 de València.
  
Segon
  
Revoquem parcialment l'esmentada resolució i, en el seu lloc ?estimem la demanda formulada per la procuradora dels tribunals senyora Margarita Ferra Pastor, en nom i representació del senyor Miguel Ángel Romero Molinero, sobre reclamació de quantitat.
  
Condemnem Woolines Simon Peter, Bright Futur Motos, SL i Bansyr, Sociedad Anónima de Seguros y Reaseguros que, solidàriament, paguen a l'actor la quantitat d'1.651.452 pessetes, més els interessos legals d'aquella quantitat, que per a les entitats asseguradores és del 20% a partir de la data del sinistre (25.10.95) fins a l'entrada en vigor de la Llei 30/1995 (08.11.95), els quals han de pagar-se segons el que disposa l'article 20.4 de la Llei de Contracte de l'Assegurança, en la nova redacció.
  
Tercer
  
No fem imposició expressa de les costes ocasionades en aquesta alçada.
  
Notifiqueu aquesta resolució que és dictada en ferm a les parts, i, al mateix temps, amb un certificat literal d'ella i l'ofici adient, torneu les actuacions originals al Jutjat de procedència.»
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
I perquè aquest acord es complisca i valga de notificació a l'apel·lat incomparegut en aquesta alçada, Woolines Simon Peter i Brigh Future Motos, SL, després de publicar-lo en el tauler d'anuncis d'aquesta Secció Novena i en el Diari Oficial de la Generalitat Valenciana, lliure i expedisc aquest edicte.